HMPRO คาดกำไรไตรมาส 4/64 ฟื้นเด่นแตะ 1.5 พันลบ. รับอานิสงส์ปลดล็อค LTV
HMPRO คาดกำไรไตรมาส 4/64 ฟื้นเด่นแตะ 1.5 พันลบ. รับอานิสงส์ปลดล็อค LTV หนุนกำลังซื้อปลายปี-ปี 65 แนะซื้อราคาเป้าหมาย 16.00 บาท
HMPRO คาดกำไรไตรมาส 4/64 ฟื้นเด่นแตะ 1.5 พันลบ. รับอานิสงส์ปลดล็อค LTV หนุนกำลังซื้อปลายปี-ปี 65 แนะซื้อราคาเป้าหมาย 16.00 บาท
13 ธ.ค. 2564

บล.โนมูระ พัฒนสิน ระบุในบทวิเคราะห์วันนี้ (13 ธ.ค.2564) ว่า  บริษัท โฮม โปรดักส์ เซ็นเตอร์ จำกัด (มหาชน) หรือ HMPRO แนะซื้อ ราคาเป้าหมาย 16.00 บาท ยังเป็นบริษัทกลุ่ม Home improvement ที่แข็งแกร่งมาก ผลประกอบการผ่านจุดต่ำสุด ไตรมาส 3/2564มาแล้ว เริ่มเห็นสัญญาณบวก หลังเปิดเมือง เดือน ต.ค.-พ.ย. SSSG กลับมาเป็นบวก 14-15% และมีการทยอยปรับราคาขายสินค้าขึ้นเฉลี่ย +3-5% หลังที่ผ่านมาต้นทุนสินค้าและค่าขนส่งปรับสูงขึ้น ลดแรงกดดันด้านความสามารถในการทำกำไรในอนาคต
เบื้องต้นคาดกำไรสุทธิไตรมาส 4/2564 ที่ 1.5 พันลบ. เทียบช่วงเดียวกันของปีก่อนฟื้นตัวก้าวกระโดด 72% เทียบไตรมาสก่อนหน้า (ไตรมาส 3/2564 ลดลง 38% เทียบช่วงเดียวกันของปีก่อน,ลดลง 39% เทียบไตรมาสก่อนหน้า) และต่อเนื่องปี 2565 โต 23% ที่ 6.2 พันลบ. จากทั้ง SSSG และการเปิดสาขา และอานิสงส์บวกจากมาตรการปลดล็อค LTV หนุนกำลังซื้อปลายปี-ปี 2565
ด้าน Valuation: มองเป็นจุดซื้อที่ดี จากราคาหุ้นยัง Laggard กลุ่ม Home improvement และซื้อขาย PER 22F ที่ 31 เท่า และ PEG ปี 22F-23F ที่ 1.8 เท่า ต่ำกว่า กลุ่ม Home improvement ที่ 3-5 เท่า มาก และคาดนโยบายช็อปดีมีคืน เผยรายละเอียดและนำเข้าครม. 21 ธ.ค. นี้ + SSSG ต.ค. – พ.ย. โตเด่น double digit หนุนโมเมนตัมกำไรฟื้นตัวเด่นในไตรมาส 4/2564
ในขณะที่ราคาหุ้นยังต่ำกว่าก่อนโควิด 9%  และเป็นหุ้นน่าสนใจทั้งธีม Reopening, Laggard และได้ประโยชน์ผ่อนคลาย LTV และหากมาตรการช็อปดีมีคืนมีความชัดเจน จะเป็นปัจจัยบวกต่อหุ้น